Nuuk den 1. oktober 2018  
  
I medfør af § 37 stk. 1 i Forretningsorden for Inatsisartut fremsætter jeg følgende spørgsmål til Naalakkersuisut:  
  
**Spørgsmål til Naalakkersuisut:  
1. Er der nogen sag, som verserer, på en eller flere Naalakkersuisut, om misbrug af offentlige midler?  
2. Er der nogen undersøgelser i gang, på én eller flere Naalakkersuisut, om misbrug af offentligt betroede kreditkort?  
3. Er der nogen sager på en eller flere Naalakkersuisut, om misbrug af offentlige midler af nogen slags?**  
  
**Begrundelse:**Samarbejdspartiet er bekendt med rygter om, at en Naalakkersuisoq har misbrugt sit ministerkort til benzin-opfyldning af en jolle. Vi har modtaget en anonym henvendelse.   
Kortet skulle være tildelt til benzin til ministerbil, som er godkendt under forbrug for ministre / Naalakkerusisut, men angiveligt være anvendt til benzin til andre ting, qua nogle kvitteringer for mange flere liter benzin end der kan være i en bil.   
Spørgsmålet er, om det er ondsindede rygter, eller om sagen har noget på sig.  
  
Det er et grimt rygte der verserer, og derfor vil vi gerne have rygtet manet i jorden, hvis det ikke er korrekt.   
Vort land kan kun være tjent med ærlige og lovlydige ledere, og også at de renses hvis det ikke er korrekt.   
  
Spørgsmålet bedes besvaret hurtigst muligt, og senest indenfor 10 arbejdsdage.   
  
Tillie Martinussen  
Samarbejdspartiet - Suleqatigiissitsisut